S-374/2007

Mál þetta, sem þingfest var og dómtekið 9. þessa mánaðar, er höfðað af lögreglustjóranum á Akureyri með ákæru, dagsettri 19. nóvember 2007, á hendur G-kk-þgf Þ-kk-þgf Ó-kk-þgf, fæddum 27. nóvember 1985, til heimilis að Fossvegi 16, Siglufirði, „fyrir líkamsárás, með því að hafa aðfaranótt laugardagsins 8. apríl 2007, fyrir utan skemmtistaðinn Bíó Café, Aðalgötu 30, Siglufirði, slegið V-kk-þf S-kk-þf, kt. 031047-7069 tvisvar í andlitið þannig að hann féll í götuna og síðan sparkað einu sinni í höfuð hans, með þeim afleiðingum að hann hlaut mar yfir hægra eyra og hægra kinnbeini, glóðarauga á vinstra auga og hemótóma í augnkrókum, þreifieymsli yfir hálsi, væg þreifieymsli yfir rifboga hægra megin og mar yfir trochanter svæði á vinstra læri.

Telst brot þetta varða við 1. mgr. 217. gr. almennra hegningarlaga nr. 19, 1940, sbr. lög nr. 10. gr. laga nr. 20, 1981.

Þess er krafist að ákærði verði dæmdur til refsingar.

Í málinu gerir E-kk-nf Ó-kk-nf lögfræðingur, bótakröfu fyrir hönd V-kk-ef S-kk-ef, kt. 031047-3019, Þormóðshúsi, Siglufirði á hendur ákærða að fjárhæð kr. 716.279-, auk vaxta og dráttarvaxta samkvæmt lögum nr. 38/2001, frá árásardegi til greiðsludags.“

II

Ákærði sótti þing þegar málið var þingfest þann 9. þessa mánaðar og játaði skýlaust háttsemi þá sem honum er í ákæru gefin að sök en hafnaði jafnframt framkominni bótakröfu sem allt of hárri. Verjandi ákærða gerði grein fyrir sjónarmiðum sínum varðandi ákvörðun viðurlaga og bótakröfu. Jafnframt óskaði verjandi eftir því að málskostnaður yrði ákveðinn lægri en almennt lágmark væri skv. reglum Dómstólaráðs.

Með játningu ákærða, sem er í samræmi við önnur gögn málsins, telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Ákærði hefur tvisvar áður sætt refsingu. Í september 2002 fékk ákærði skilorðsbundinn dóm til tveggja ára fyrir brot gegn 244. gr. almennra hegningarlaga og í júní 2007 var honum gert að greiða sekt vegna umferðarlagabrots og var sviptur ökurétti í tvö ár. Að teknu tilliti til skýlausrar játningar ákærða þykir refsing hans hæfilega ákveðin 100.000 króna sekt til ríkissjóðs en átta daga fangelsi komi í stað sektarinnar verði hún ekki greidd innan fjögurra vikna.

Í málinu hefur E-kk-nf Ó-kk-nf lögfræðingur gert kröfu um bætur úr hendi ákærða. Bótakrafan er í tveimur liðum. Í fyrsta lagi er gerð krafa um 456.540 króna miskabætur samkvæmt 26. gr. skaðabótalaga nr. 50/1993, þjáningabætur skv. 3. gr. sömu laga, 102.600 krónur, sjúkrakostnað skv. 1. gr. sömu laga, 2.480 krónur, og tjón á fatnaði og munum samtals að fjárhæð 55.980 krónur, alls samtals 617.600 krónur. Í öðru lagi er gerð krafa um lögmannsþóknun með virðisaukaskatti að fjárhæð 98.679 krónur. Krafan ber vexti samkvæmt 8. gr. laga um vexti og verðtryggingu nr. 38/2001 frá 8. apríl 2007 til 12. ágúst 2007 en dráttarvexti samkvæmt 1. mgr. 6. gr. sömu laga frá þeim degi til greiðsludags.

Fallast verður á að brotaþoli eigi rétt til miskabóta úr hendi ákærða en þær þykja, að teknu tilliti til dómvenju, hæfilega ákveðnar 75.000 krónur. Ekkert liggur fyrir um að brotaþoli hafi verið rúmliggjandi eða veikur án þess að vera rúmfastur vegna áverka sinna og eru því ekki efni til að dæma honum þjáningabætur samkvæmt 3. gr. skaðabótalaga. Krafa brotaþola vegna sjúkrakostnaðar, að fjárhæð 2.480 krónur, er studd fullnægjandi gögnum og verður hún tekin til greina að fullu. Krafa vegna tjóns á munum er ekki nægjanlega rökstudd og ber því að vísa henni frá dómi. Rétt þykir að fallast á kröfu brotaþola um greiðslu kostnaðar við að halda kröfu sinni frammi fyrir dóminum, sbr. 4. mgr. 172. gr. laga um meðferð opinberra mála, en kostnaður við það þykir hæfilega ákveðinn 62.250 krónur að meðtöldum virðisaukaskatti.

Samkvæmt 1. mgr. 165. gr. nefndra laga nr. 19/1991 ber að dæma ákærða til greiðslu alls sakarkostnaðar, sem er eingöngu þóknun skipaðs verjanda ákærða, S-kk-ef Ó-kk-ef hæstaréttarlögmanns, en hún telst hæfilega ákveðin 12.250 krónur. Þóknun verjanda innifelur virðisaukaskatt.

Af hálfu ákæruvaldsins sótti málið E-kk-nf Þ-kk-nf, fulltrúi lögreglustjórans á Akureyri.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði, G-kk-nf Þ-kk-nf Ó-kk-nf, greiði 100.000 króna sekt til ríkissjóðs en átta daga fangelsi komi í stað sektarinnar verði hún ekki greidd innan fjögurra vikna.

Ákærði greiði 12.250 króna þóknun S-kk-ef Ó-kk-ef hæstaréttarlögmanns.

Ákærði greiði V-kk-þgf S-kk-þgf 139.730 krónur með vöxtum samkvæmt 8. gr. laga um vexti og verðtryggingu nr. 38/2001 frá 8. apríl 2007 til 12. ágúst 2007 en dráttarvexti samkvæmt 1. mgr. 6. gr. sömu laga frá þeim degi til greiðsludags.

Kröfu V-kk-ef S-kk-ef vegna tjóns á munum er vísað frá dómi.

H-kk-nf H-kk-nf.